Dinornithiformes

Dinornithiformes sunt exstinctus avium volare nequientium ordo infraclassis Palaeognatharum. Cui ordini sunt novem species in sex genera digestae, omnes solum in Nova Zelandia endemicae.OSNZ (2009) Maximae species, Dinornis robustus et Dinornis novaezelandiae, circiter 3.6 metra altae (collo extento) et circa 230 chiliogrammata ponderis erant.Davies 2003. Aestimationes numeri harum avium circa annum 1280, cum Polynesiani colonias in Novam Zelandiam deducere inciperent, inter 58 000 et 2.5 fere milliones variant..

Aves artissime dinornithiformibus cognatae secundum studia genetica sunt Tinamidae, aves Americae Australis et Mediae, quae volare possunt, olim grex sororius palaeognatharum habitae.Phillips et al. 2010. Novem species dinornithiformium erant solae aves quae alis vestigialibus, proprietatibus etiam omnium aliarum palaeognatharum, omnino carebant. Erant maxima animalia terrestria et herbivora praevalentia in silva, terra fruticum, et oecosystematibus subalpinis in Nova Zelandia usque ad Maoros adventos, et praeda naturalis erant solum Hieraaeti moorei, maximae orbis terrarum speciei accipitridarum (nunc etiam exstinctae). Dinornithiformes exstincti sunt ducentos fere annos post homines adventos, plerumque propter nimium venationis..

Dinornithiformes vulgo moa (ambo singularis et pluralis) universe appellantur, ex vocabulo Maoriana.

 Megafauna

 Notae 

 Bibliographia 


 Angst, Delphine, et Eric Buffetaut. 2017. Paleobiology of giant flightless birds. Londinii: ISTE Press; Oxoniae: Elsevier. ISBN 9781785481369, ISBN 1785481363.
 Archey, Gilbert. 1941. The moa; a study of the Dinornithiformes. Aucopoli: by order of the Council.














































 Nexus externi 

 Aves exstinctae Novae Zelandiae. TerraNature.org.
 De dinornithiformibus. TerraNature,org.
 Classificatio et fontes. Arbor Vitae.
 De dinornithiformibus. Te Ara: the Encyclopedia of New Zealand.
 3D Exemplar calvariae cuiusdam dinornithiformis.

Categoria:Aves exstinctae
Categoria:Aves Novae Zelandiae
Categoria:Aves sine volatu
*
Categoria:Ordines animalium
Categoria:Palaeognathae
Categoria:Taxa Bonaparte
Categoria:Taxa 1853